ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
आज लगातार तीसरे दिन सर्वाधिक 34,602 कोविड रोगियों को पिछले 24 घंटों में अस्पताल से छुट्टी दी गई
कोविड बीमारी से अब तक ठीक होने वालों की कुल संख्या 8 लाख के पार
मृत्यु दर  घटकर 2.38 प्रतिशत हुई और इसमें निरंतर गिरावट जारी है
कोविड-19 की बीमारी से एक दिन में अधिकतम मरीजों के ठीक होने का सिलसिला निर्बाध रूप से जारी है। लगातार तीसरे दिन पिछले 24 घंटों में 34,602 मरीज ठीक हुए हैं जो एक दिन में अब तक का सर्वाधिक आंकड़ा है। इसके साथ ही कोविड-19 की बीमारी से ठीक होने वाले मरीजों की कुल संख्या 8 लाख से अधिक हो गई है और वर्तमान में यह 8,17,208 है। इससे कोविड-19 मरीजों के ठीक होने की दर बढ़कर 63.45 प्रतिशत तक पहुंच गई है।
कोविड-19 मरीजों के ठीक होने की इन लगातार बढ़ती संख्याओं के परिणामस्वरूप, ठीक होने वाले मरीजों की संख्या इस बीमारी के सक्रिय मामलों  से 3,77,073 अधिक है। ठीक होने वालों और सक्रिय मामलों के बीच यह अंतर बीमारी से ठीक होने की उत्तरोत्तर बढ़ती हुई प्रवृत्ति को दिखा रहा है।
केंद्र सरकार राज्यों / केन्द्र शासित प्रदेशों के प्रयासों को वहां उच्च संक्रमण वाले क्षेत्रों में विशेषज्ञों के केंद्रीय दल भेजकर और राज्य तथा जिला अधिकारियों के साथ वीडियो कॉन्फ्रेंसिंग के माध्यम से इस बीमारी से निपटने पर रणनीतिक चर्चा के जरिए बढ़ाने में लगी है। स्वास्थ्य कर्मियों के समर्पित प्रयासों से उपचार के बाद इस बीमारी से ठीक होने वाले मरीजों की संख्या लगातार बढ़ रही है और मृत्यु दर  लगातार घट रही है। अभी मृत्यु दर घटकर 2.38 प्रतिशत तक आई है।
कोविड-19 की बीमारी से ठीक होने वाले लोगों की संख्या में निरंतर बढ़ोतरी केंद्र सरकार के मार्गदर्शन में राज्य / केंद्रशासित प्रदेश सरकारों द्वारा कोविड-19 की रोकथाम के लिए अच्छी तरह से तैयार की गई कार्यनीति और उसके बेहतर कार्यान्वयन का नतीजा है। यह रणनीति मुख्य रूप से घर-घर सर्वेक्षण, संक्रमित लोगों के संपर्क में आने वाले लोगों का पता लगाने और एसएआरआई / आईएलआई मामलों की निगरानी से लेकर अत्यधिक कमजोर तबकों में संक्रमित मामलों का सक्रियता से पता लगाने के साथ-साथ तेजी से परीक्षण के माध्यम से शुरुआती जांच पर ध्यान केंद्रित है। इसके बाद बेहतरीन तरीके से मजबूत किए गए तीन स्तरीय स्वास्थ्य इन्फ्रास्ट्रक्चर और अच्छी तरह से देखभाल प्रोटोकॉल मानकों को लागू करते हुए प्रभावी रोकथाम योजना बनाई जाती है और कुशल नैदानिक इलाज होता है। इनसे अस्पतालों में प्रभावी उपचार और घर में आइसोलेशन में रहकर इलाज में सहायता प्राप्त हुई है। इससे यह सुनिश्चित हो गया है कि अस्पताल गंभीर रोगियों के लिए उपलब्ध हैं।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
वित्त मंत्रालय
सड़क परिवहन एवं राजमार्ग मंत्रालय के लिए 1,18,101 करोड़ रुपये का आवंटन
1,08,230 करोड़ रुपये का अब तक का सबसे अधिक पूंजीगत परिव्यय
मार्च, 2022 तक भारतमाला परियोजना के अंतर्गत 8,500 किलोमीटर लम्बी और सड़के बनाने का लक्ष्य
मार्च, 2022 तक 11,000 किलोमीटर के अतिरिक्त राजमार्ग गलियारे पूरे किए जाएंगे
और अधिक आर्थिक गलियारे बनाने की योजना
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज संसद में केन्द्रीय बजट 2021-22 में सड़कों के बुनियादी ढांचे में सुधार के लिए उपायों की घोषणा की। सड़क परिवहन और राजमार्ग मंत्रालय के लिए 1,18,101 करोड़ रुपये का बढ़ा परिव्यय प्रदान किया, इसमें से 1,08,230 करोड़ रुपये का पूंजीगत परिव्यय अब तक का सबसे अधिक है।
श्रीमती सीतारमण ने संसद को बताया कि 5.35 लाख करोड़ रुपये की भारतमाला परियोजना के तहत 3.3 लाख करोड़ रुपये की 13,000 किलोमीटर लम्बी सड़के पहले ही प्रदान की जा चुकी है। इसमें से 3,800 किलोमीटर लम्बी सड़कों का निर्माण हो चुका है। मार्च, 2022 तक 8,500 किलोमीटर लम्बी सड़के और बनाई जाएगी। इसके अतिरिक्त 11,000 किलोमीटर के राष्ट्रीय राजमार्ग गलियारे भी पूरे कर लिए जाएंगे।
श्रीमती सीतारमण ने कहा कि सड़कों के बुनियादी ढांचे को दुरुस्त करने के लिए और अधिक आर्थिक गलियारे बनाने की योजना हैः
- तमिलनाडु में 1.03 लाख करोड़ रुपये के निवेश से 3,500 किलोमीटर लम्बे राष्ट्रीय राजमार्ग बनाने का कार्य किया जाएगा। इसमें मदुरई-कोल्लम गलियारा और चित्तूर-थाच्चूर गलियारा शामिल है। इनका निर्माण कार्य अगले वर्ष शुरू होगा।
- केरल में 65,000 करोड़ रुपये के निवेश से 1,100 किलोमीटर के राष्ट्रीय राजमार्ग का निर्माण, जिसमें 600 किलोमीटर लम्बा बुम्बई से केरल में कन्याकुमारी तक गलियारा शामिल है।
- पश्चिम बंगाल में 25,000 करोड़ रुपये लागत का 675 किलोमीटर का राजमार्ग निर्माण कार्य, जिसमें मौजूदा कोलकाता-सिलिगुड़ी सड़क का सुधार कार्य शामिल है।
- असम में 19,000 करोड़ रुपये लागत का राष्ट्रीय राजमार्ग कार्य इस समय जारी है। राज्य में अगले तीन वर्षों में 34,000 करोड़ रुपये लागत के 1,300 किलोमीटर लम्बे राष्ट्रीय राजमार्ग का निर्माण कार्य किया जाएगा।
महत्वपूर्ण सड़क और राजमार्ग परियोजनाएं
वर्ष 2021-22 में कुछ महत्वपूर्ण गलियारे और अन्य महत्वपूर्ण परियोजनाएं बनाने का काम किया जाएगा।
- दिल्ली-मुंबई एक्सप्रेस-वेः 260 किलोमीटर का शेष कार्य 31/03/2021 तक प्रदान कर दिया जाएगा।
- बेंगलुरु-चेन्नई एक्सप्रेस-वेः 278 किलोमीटर का कार्य मौजूदा वित्त वर्ष में शुरू हो जाएगा। निर्माण कार्य 2021-22 में शुरू होगा।
- दिल्ली-देहरादून आर्थिक गलियाराः 210 किलोमीटर की गलियारे का कार्य मौजूदा वित्त वर्ष में शुरू होगा। निर्माण कार्य 2021-22 में आरंभ होगा।
- कानपुर-लखनऊ एक्सप्रेस-वेः राष्ट्रीय राजमार्ग संख्या-27 के लिए वैकल्पिक 63 किलोमीटर के एक्सप्रेस-वे का कार्य 2021-22 में आरंभ होगा।
- चेन्नई-सेलम गलियाराः 277 किलोमीटर लम्बे एक्सप्रेस-वे का निर्माण कार्य 2021-22 में आरंभ होगा।
- रायपुर-विशाखापत्तनमः छत्तीसगढ़, ओडिशा और उत्तरी आंध्र प्रदेश से होकर गुजरने वाले 464 किलोमीटर लम्बी सड़क की परियोजना मौजूदा वर्ष में प्रदान की जाएगी। निर्माण कार्य 2021-22 में आरंभ होगा।
- अमृतसर-जामनगरः निर्माण 2021-22 में शुरू होगा।
- दिल्ली-कटराः निर्माण कार्य 2021-22 में आरंभ होगा।
स्पीड रडार, संकेतक साइन बोर्ड, जीपीएस युक्त रिकवरी वाहन के साथ उन्नत परिवहन प्रबंधन प्रणाली सभी नए 4 और 6 लेन वाले राजमार्गों पर स्थापित की जाएगी।
राष्ट्रपति सचिवालय
राष्ट्रपति ने नेताजी सुभाष चंद्र बोस के चित्र का अनावरण किया, इसी के साथ नेताजी की 125 वीं जयंती वर्ष मनाने के लिए एक साल तक चलने वाले उत्सवों की शुरुआत हुई
राष्ट्रपति श्री राम नाथ कोविंद ने आज  राष्ट्रपति भवन में नेताजी सुभाष चंद्र बोस के चित्र का अनावरण किया। इस अनावरण के साथ नेताजी की 125वीं जयंती वर्ष मनाने के लिए एक साल तक चलने वाले उत्सवों की शुरुआत हुई।
एमजी/एएम/जेके/डीवी
(Visitor Counter : 304
प्रधानमंत्री कार्यालय
प्रधानमंत्री ने श्री अटल बिहारी वाजपेयी को उनकी जयंती पर याद किया
प्रधानमंत्री श्री नरेन्द्र मोदी ने पूर्व प्रधानमंत्री श्री अटल बिहारी वाजपेयी को उनकी जयंती पर श्रद्धांजलि अर्पित की है।
एक ट्वीट में प्रधानमंत्री ने कहा हैः
"आदरणीय अटल जी को उनकी जयंती पर कोटि-कोटि नमन।
अटल जी को उनकी जयंती पर याद कर रहा हूं। राष्ट्र के प्रति उनकी महान सेवाओं से हमें प्रेरणा मिलती है। उन्होंने भारत को मजबूत बनाने और विकसित करने में अपना जीवन समर्पित कर दिया था।”
प्रधानमंत्री कार्यालय
प्रधानमंत्री ने कर्नाटक के कलबुर्गी में दुर्घटना में लोगों की मौत पर अपनी संवेदनाएं व्यक्त की
प्रधानमंत्री श्री नरेन्द्र मोदी ने कर्नाटक के कलबुर्गी में एक दुर्घटना में लोगों की मौत पर अपनी गहरी संवेदनाएं व्यक्त की है।
प्रधानमंत्री कार्यालय ने ट्वीट किया;
“कर्नाटक के कलबुर्गी जिले में हुए हादसे से बहुत दुखी हूं। मेरी संवेदनाएं उन परिवारजनों के साथ हैं, जिन्होंने इस त्रासदी में अपने प्रियजनों को खो दिया है। मुझे उम्मीद है कि इस दुर्घटना में घायल लोग जल्द से जल्द ठीक हो जाएंगे। स्थानीय प्रशासन इस दुर्घटना से प्रभावित लोगों की सहायता कर रहा है: पीएम @नरेन्द्र मोदी।
<
इस्पात मंत्रालय
स्टील अथॉरिटी ऑफ इंडिया लिमिटेड ने उत्पादन और बिक्री के मामले में वित्त वर्ष 2023-24 की पहली तिमाही में रिकॉर्ड प्रदर्शन किया
स्टील अथॉरिटी ऑफ इंडिया लिमिटेड ने उत्पादन और बिक्री के मामले में वित्त वर्ष 2023-24 की पहली तिमाही में रिकॉर्ड प्रदर्शन किया है।
वित्त वर्ष की पहली तिमाही में हॉट मेटल, कच्चे इस्पात और बिक्री योग्य इस्पात का उत्पादन क्रमशः 5.037 मिलियन टन, 4.667 मिलियन टन और 4.405 मिलियन टन था। यह अब तक का सबसे अच्छा प्रदर्शन है, जिसमें हॉट मेटल, कच्चा इस्पात और बिक्री योग्य इस्पात उत्पादन प्रदर्शन में क्रमशः 7 प्रतिशत, 8 प्रतिशत और 8 प्रतिशत की मजबूत वृद्धि दर्ज की गई है। यह पिछले प्रदर्शन से काफी बेहतर है।
स्टील अथॉरिटी ऑफ इंडिया लिमिटेड ने पहली तिमाही में 3.9 मिलियन टन की बिक्री मात्रा हासिल करके अपना अब तक का सबसे अच्छा बिक्री प्रदर्शन दर्ज किया है, इस प्रकार लगभग 24 प्रतिशत की वृद्धि दर्ज की गई है। स्टील अथॉरिटी ऑफ इंडिया ने क्षमता को अधिकतम बनाने और ग्राहकों की मांग को पूरा करने पर निरंतर ध्यान केंद्रित करते हुए यह रिकॉर्ड प्रदर्शन किया है ।
उप राष्ट्रपति सचिवालय
महिला-पुरुष में भेदभाव तत्काल समाप्त करने की जरूरत-उपराष्ट्रपति
महिलाओं की सुरक्षा, संरक्षा और गरिमा सुनिश्चित करने का आह्वान
उपराष्ट्रपति ने इंडियन वुमन प्रेस कोर के रजत जयंती समारोह को संबोधित किया
मीडिया रिपोर्टिंग में तटस्थता, निष्पक्षता और सटीकता बरकरार रखे-उपराष्ट्रपति
मीडिया से ग्रामीण भारत पर ध्यान केन्द्रित करने का अनुरोध
उपराष्ट्रपति श्री एम. वेकैंया नायडु ने आज महिला-पुरुष में भेदभाव समाप्त करने और महिलाओं की सुरक्षा, संरक्षा और गरिमा सुनिश्चित करने का आह्वान किया।
इंडिया वुमन प्रेस कोर के रजत जयंती समारोह को संबोधित करते हुए श्री नायडु ने कहा कि सरकारों, मीडिया और सामाजिक संगठनों की यह सामूहिक जिम्मेदारी बनती है कि महिलाओं को राष्ट्र के विकास की प्रक्रिया में बराबर का साझेदार बनाया जाए।
मीडिया क्षेत्र में महिला-पुरुष भेदभाव और वेतन में अंतर से संबंधित विभिन्न खबरों का उल्लेख करते हुए उपराष्ट्रपति ने समाचार संगठनों, भारतीय प्रेस परिषद, आईडब्ल्यूपीसी और राष्ट्रीय प्रसारक संघ जैसे संघों से सामूहिक प्रयासों का आह्वान किया। उन्होंने इन सभी से पत्रकारिता व्यवसाय में महिलाओं और पुरूषों से संबंधित असमानताओं को दूर करने के रास्ते तलाशने के लिए मिलकर काम करने का आह्वान किया।
श्री नायडु ने समाचारों, इंटरनेट और मैसेजिंग सेवाओं के माध्यम से फर्जी अथवा गढ़ी हुई कहानियों के जनता तक पहुंचने संबंधी बुराई का हवाला देते हुए इस बात पर जोर दिया की कि केवल सही सूचना देना ही मीडिया का दायित्व नहीं है, बल्कि जनता को उसके अधिकारों और साथ ही साथ उत्तरदायित्वों के बारे में शिक्षित करना भी मीडिया की ही जिम्मेदारी है।
उपराष्ट्रपति ने मीडिया से अनुरोध किया कि वह समाचारों में अपने विचार शामिल न करें और पाठकों एवं दर्शकों तक सूचना पहुंचाते समय गेटकीपर की भूमिका अपनाए बिना तटस्थता, निष्पक्षता और सटीकता बरकरार रखें।
उपराष्ट्रपति ने फर्जी समाचार, दुष्प्रचार और पेड न्यूज की बुराई से निपटने के लिए भारतीय प्रेस परिषद, एनबीए से एक व्यवस्था बनाने के लिए सामूहिक प्रयास करने का आह्वान किया।
पत्रकारों को परिवर्तन के मुख्य स्रोत और मीडिया को समाज में सकारात्मक बदलाव लाने का माध्यम करार देते हुए उपराष्ट्रपति ने कहा कि मीडिया व्यवसायियों को अपनी आलोचनाओं, सुझावों और लेखन के माध्यम से लोकतंत्र को मजबूत बनाना चाहिए।
उपराष्ट्रपति ने क्षेत्रीय और भाषायी मीडिया संगठनों से भारतीय भाषाओं, संस्कृति और विभिन्न राज्यों तथा क्षेत्रों की विविध परंपराओं को समाचारों सहित विशेष कार्यक्रमों के माध्यम से बढ़ावा देने का अनुरोध किया। उन्होंने जोर देकर कहा कि मीडिया को किसानों, महिलाओं, युवाओं, उद्यमियों और ग्रामीण भारत से संबंधित मामलों पर विशेष रूप से बल देना चाहिए।
इस अवसर पर श्री नायडु ने इंडियन वुमन प्रेस कोर की स्मारिका का भी विमोचन किया।
इस अवसर पर इंडियन वुमन प्रेस कोर की अध्यक्ष श्रीमती ज्योति मल्होत्रा, इंडियन वुमन प्रेस कोर की महासचिव सुश्री विनिता पांडेय और विभिन्न संगठनों से जुड़े प्रमुख पत्रकार मौजूद थे।
वाणिज्य एवं उद्योग मंत्रालय
वाणिज्य सचिव ने ईईपीसी इंडिया के ई-कैटलॉग का शुभारंभ किया
वाणिज्य सचिव श्रीमती रीता तियोतिया ने आज नई दिल्ली में ईईपीसी इंडिया के ई-कैटलॉग को लांच किया। ईईपीसी इंडिया के तत्वाधान में इंजीनियरिंग उत्पादों के निर्यात को प्रोत्साहन देने के लिए यह एक डिजिटल कार्यक्रम है। ‘ब्रांड इंडिया’ पहल के अंतर्गत डिजिटल तकनीक के माध्यम से प्रमुख निर्यात स्थलों तक पहुंचने का प्रयास किया गया है।
वाणिज्य सचिव श्रीमती रीता तियोतिया ने ई-कैटलॉग को लांच करते हुए कहा कि ई-कैटलॉग अन्य निर्यात संवर्धन परिषदों के लिए एक मॉडल हो सकता है। ई-कैटलॉग में चार मुख्य प्रक्षेत्र शामिल हैं-
- चिकित्सा उपकरण
- वस्त्र मशीनरी और सहायक उपकरण
- विद्युत मशीनरी व उपकरण
- पम्प और वाल्व
वाणिज्य सचिव ने कहा कि इंजीनियरिंग उत्पाद निर्माण में लगी अन्य कंपनियों को भी इस ई-कैटलॉग का हिस्सा बनना चाहिए।
लैपटॉप, टैबलेट और मोबाइल फोन पर ई-कैटलॉग का उपयोग किया जा सकता है। दुनिया के किसी भी हिस्से में रहने वाला व्यक्ति इसके नगर आधारित उन्नत खोज, एंड यूज़ प्रक्षेत्र, प्रमाण पत्र व उत्पाद श्रेणी जैसे फीचर्स का उपयोग कर सकता है।
ई-कैटलॉग के द्वारा किसी कंपनी का प्रोफाइल डाउनलोड किया जा सकता है। ईईपीसी इंडिया विश्वस्तरीय इंजीनियरिंग प्रदर्शनियों में विशेष कियोस्क की व्यवस्था करेगा, ताकि विदेशी क्रेताओं को जानकारियां उपलब्ध कराई जा सकें, मीडिया में प्रचार किया जा सके और डिजिटल प्रोत्साहन उपलब्ध कराया जा सके।
ईईपीसी इंडिया के अध्यक्ष श्री रवि पी. सहगल ने कहा कि ब्रांड इंडिया डिजिटल कार्यक्रम के सहयोग से वस्त्र इंजीनियरिंग समेत अन्य क्षेत्रों को प्रोत्साहन दिया जाना चाहिए। भारत में, चीन के बाद विश्व के सबसे बड़े विनिर्माण केन्द्र बनने की क्षमता है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट – 617वां दिन
भारत में समग्र टीकाकरण कवरेज 217.54 करोड़ से अधिक हुआ
आज शाम 7 बजे तक 12 लाख से अधिक टीके की खुराक दी गई
भारत का कोविड-19 टीकाकरण कवरेज आज 217.54 करोड़  से अधिक हो गया है। आज शाम 7 बजे तक 12 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10414988
|
|
दूसरी खुराक
|
|
10116856
|
|
प्रीकॉशन डोज
|
|
6978746
|
|
एफएलडब्ल्यू
|
|
पहली खुराक
|
|
18436444
|
|
दूसरी खुराक
|
|
17713574
|
|
प्रीकॉशन डोज
|
|
13572207
|
|
आयु वर्ग 12-14 वर्ष
|
|
पहली खुराक
|
|
40938521
|
|
|
|
दूसरी खुराक
|
|
31526033
|
|
आयु वर्ग 15-18 वर्ष
|
|
पहली खुराक
|
|
61914687
|
|
|
|
दूसरी खुराक
|
|
52959869
|
|
आयु वर्ग 18-44 वर्ष
|
|
पहली खुराक
|
|
561177789
|
|
दूसरी खुराक
|
|
515382754
|
|
|
|
प्रीकॉशनडोज
|
|
89868842
|
|
आयु वर्ग 45-59 वर्ष
|
|
पहली खुराक
|
|
204012088
|
|
दूसरी खुराक
|
|
196870358
|
|
प्रीकॉशन डोज
|
|
46520751
|
|
60 वर्ष से अधिक
|
|
पहली खुराक
|
|
127655240
|
|
दूसरी खुराक
|
|
123078314
|
|
प्रीकॉशन डोज
|
|
46287533
|
|
कुल दी गई पहली खुराक
|
|
1024549757
|
|
कुल दी गई दूसरी खुराक
|
|
947647758
|
|
प्रीकॉशन डोज
|
|
203228079
|
|
कुल
|
|
2175425594
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 24 सितंबर, 2022 
|
|
एचसीडब्ल्यू
|
|
पहली खुराक
|
|
24
|
|
दूसरी खुराक
|
|
168
|
|
प्रीकॉशन डोज
|
|
4491
|
|
एफएलडब्ल्यू
|
|
पहली खुराक
|
|
30
|
|
दूसरी खुराक
|
|
212
|
|
प्रीकॉशन डोज
|
|
9188
|
|
आयु वर्ग 12-14 वर्ष
|
|
पहली खुराक
|
|
15089
|
|
दूसरी खुराक
|
|
32022
|
|
आयु वर्ग 15-18 वर्ष
|
|
पहली खुराक
|
|
4634
|
|
|
|
दूसरी खुराक
|
|
15924
|
|
आयु वर्ग 18-44 वर्ष
|
|
पहली खुराक
|
|
12907
|
|
दूसरी खुराक
|
|
43843
|
|
प्रीकॉशन डोज
|
|
682520
|
|
आयु वर्ग 45-59 वर्ष
|
|
पहली खुराक
|
|
1955
|
|
दूसरी खुराक
|
|
9240
|
|
प्रीकॉशन डोज
|
|
265915
|
||
|
|
|
60 वर्ष से अधिक
|
|
पहली खुराक
|
|
1100
|
|
दूसरी खुराक
|
|
5692
|
|
प्रीकॉशन डोज
|
|
123112
|
|
कुल दी गई पहली खुराक
|
|
35739
|
|
कुल दी गई दूसरी खुराक
|
|
107101
|
|
प्रीकॉशन डोज
|
|
1085226
|
|
कुल
|
|
1228066
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
आयुष
7वें अंतर्राष्ट्रीय योग दिवस, 2021 का 100 दिवसीय काउंटडाउन
माननीय युवा मामले और खेल राज्य मंत्री  और अतिरिक्त प्रभारी आयुष राज्य मंत्री  किरेन रिजिजू के 12.03.2021 को 7वें आईडीवाई के 100 दिन के काउंटडाउन पर अपराह्न 3 बजे होने वाले संवाददाता सम्मेलन को सुरक्षा कारणों से रद्द कर दिया गया था।
सचिव  ने घोषणा की कि माननीय मंत्री एमडीएनआईवाई, अशोक मार्ग, नई दिल्ली में 13.03.2021 को सुबह 7.30 से 9.00 बजे तक होने वाले काउंटडाउन समारोह में भाग लेंगे। सभी संवाददाताओं को समारोह में शामिल होने के लिए आमंत्रित किया गया है, जहां सामान्य योग प्रोटोकॉल का सीधा प्रदर्शन किया जाएगा।
उल्लेखनीय है कि अंतर्राष्ट्रीय योग दिवस के आयोजन को देखते हुए 100 दिनों का काउंटडाउन एक महत्वपूर्णसालाना कार्यक्रम है। मंत्रालय को आईडीवाई-2021 तक 100 दिन चलने वाले कार्यक्रमों में योग के माध्यम से “स्वास्थ्य एवं खुशहाली के लिए जनांदोलन”शुरू होने की उम्मीद है। इस समय जब देश और दुनिया का ध्यान महामारी के नकारात्मक प्रभावों से उबरने पर केंद्रित है, ऐसे में यह आंदोलन प्रासंगिक है और कोविड-19 की महामारी से उबरने में इसका अहम योगदान होगा। साथ ही सार्वजनिक स्वास्थ्य, निवारक दवा और शारीरिक व मानसिक दोनों मोर्चों पर व्यक्तिगत देखभाल पर ज्यादा जोर बढ़ेगा।
100 दिनों के काउंटडाउन का शुभारम्भ माननीय मंत्री द्वारा 13.03.2021 को एमडीएनआईवाई, नई दिल्ली में सुबह 7.30 बजे किया जाएगा। इस अवसर पर यह सीवाईपी - आधारित गतिविधि का शुभारम्भ होगा, जिसका मंत्रालय और सहयोगी संगठनों के विभिन्न सोशल मीडिया प्लेटफॉर्म के माध्यम से सीधा प्रसारण किया जाएगा।
आईडीवाई 2021 इस साल अंतर्राष्ट्रीय योग दिवस का 7वां संस्करण है। इस साल अंतर्राष्ट्रीय योग दिवस  का 7वां संस्करण 21 जून को होगा, जिसे माननीय प्रधानमंत्री नरेन्द्र मोदी की पहल पर वर्ष 2014 में सर्वसम्मति से संयुक्त राष्ट्र महासभा द्वारा आईडीवाई के रूप में मान्यता दी थी।
हर साल माननीय प्रधानमंत्री आईडीवाई के आयोजन में खुद राष्ट्र की अगुआई करते रहे हैं। बीते साल यह स्थान लेह था, लेकिन महामारी के कारण शारीरिक उपस्थिति के साथ यह कार्यक्रम नहीं हुआ था। हालांकि, योग प्रोटोकॉल प्रशिक्षकों के रूप में एमडीएनआईवाई द्वारा संघ शासित क्षेत्र लद्दाख के लगभग 100 स्वयंसेवकों को प्रशिक्षण दिया गया था। योग प्रशिक्षकों और शिक्षकों से क्षेत्र में पर्यटन के विकास में मदद मिलती है। माननीय मंत्री इन योग प्रोटोकॉल प्रशिक्षकों के लिए रीओरिएंटेशन कार्यक्रम का भी शुभारम्भ करेंगे। माननीय मंत्री एमडीएनआईवाई द्वारा 100 दिवसीय लॉन्च के दौरान सीवाईपी के सजीव प्रदर्शन में भी भाग लेंगे।
कार्मिक, लोक शिकायत एवं पेंशन मंत्रालय
कार्मिक एवं प्रशिक्षण विभाग केंद्रीय कर्मचारियों एवं उनके परिजनों के लिये कल नयी दिल्ली में हाफ मैराथन का आयोजन करेगा
कार्मिक एवं प्रशिक्षण विभाग  के अंतर्गत केंद्रीय सिविल सेवा सांस्कृतिक एवं खेलकूद बोर्ड  एवं यूथ हॉस्टल्स एसोसिएशन ऑफ इण्डिया  दोनों केंद्र सरकार के कर्मचारियों एवं उनकी निकटतम परिवारीजनों के लिये संयुक्त रूप से कल नयी दिल्ली में एक हाफ मैराथन का आयोजन कर रहे हैं । इय आयोजन का विषय केंद्र सरकार के कर्मचारियों एवं उनके परिजनों के मध्य फिटनेस को प्रोत्साहन देना है । इसके साथ ही यह केंद्र सरकार के कर्मचारियों के मध्य एडवेंचर खेलकूद एवं इससे मिलती जुलती गतिविधियों को प्रोत्साहन देने की योजना को बढ़ावा भी देगा ।
आयोजन के प्रारंभ होने एवं समाप्ति का बिंदु विनय मार्ग स्थित स्पोर्ट्स परिसर होगा । मैराथन का आयोजन 21 किलोमीटर, 10 किलोमीटर एवं 5 किलोमीटर समेत तीन श्रेणियों में किया जा रहा है एवं इस को केंद्रीय कार्मिक एवं प्रशिक्षण राज्यमंत्री डॉक्टर जितेंद्र प्रसाद, यूएचएआई के राष्ट्रीय अध्यक्ष श्री मोहम्मद शफ़ी पंडित एवं यूएचएआई के राष्ट्रीय चेयरमैन श्री एस वेंकट नारायणन हरी झंडी दिखाएंगे तथा नामचीन अंतर्राष्ट्रीय एथलीट भी मौजूद रहेंगे ।
कार्मिक एवं प्रशिक्षण विभाग  द्वारा इस वर्ष आयोजित अपनी तरह के प्रथम आयोजन में तीन पुरुष एवं महिला विजेता डॉक्टर जितेंद्र सिंह के हाथों पुरस्कार लेंगे । यह आयोजन दिल्ली में पदस्थापित केंद्र सरकार के कर्मचारियों के 10 से 60 वर्ष के निकटतम परिजनों के लिये भी खुला रहेगा ।
रक्षा मंत्रालय
जैसलमेर अंतर्राष्ट्रीय सेना स्काउट मास्टर्स प्रतियोगिता 2019 के लिए तैयार
24 जुलाई से 17 अगस्त, 2019 तक जैसलमेर में कोणार्क कोर के तत्वावधान में अंतर्राष्ट्रीय सैन्य खेलों के हिस्से के रूप में अंतर्राष्ट्रीय सेना स्काउट मास्टर्स प्रतियोगिता का आयोजन किया जाएगा। इसमें रूस सहित आठ देशों की मैकेनाइज्ड इन्फैंट्री स्काउट टीमें भाग लेंगी। रूस अंतर्राष्ट्रीय सेना खेलों का संस्थापक सदस्य है।
रूसी प्रतिनिधिमंडल के साथ ही प्रतियोगिता में भाग लेने वाले देशों के वरिष्ठ सैन्य और राजनयिक गणमान्य लोगों ने 14 और 15 मई 2019 को जैसलमेर सैन्य स्टेशन का दौरा किया। प्रतिनिधियों को जैसलमेर और पोखरण में बनाई गई विशेष प्रशिक्षण सुविधाओं को दिखाया गया और उनके बारे में जानकारी दी गई। प्रतिनिधियों ने प्रतियोगिता के लिए विकसित की गई उत्कृष्ट बुनियादी संरचना के लिए भारतीय आयोजकों की सराहना की। रूसी प्रतिनिधिमंडल के प्रमुख लेफ्टिनेंट जनरल बुडशिन अल्बर्ट एलनिविच ने विश्वास व्यक्त किया कि भारत सभी टीमों के उत्कृष्ट प्रदर्शन के साथ ही अंतर्राष्ट्रीय सैन्य सहयोग को बढ़ावा देने का सही अवसर प्रदान करेगा।
इंटरनेशनल आर्मी स्काउट मास्टर्स प्रतियोगिता पांच चरणों में आयोजित की जाएगी। इस दौरान छदम युद्ध परिदृश्यों में टैंकों और बख्तरबंद गाडि़यों वाले स्काउट्स के समग्र कौशल का परीक्षण किया जाएगा। इनके युद्ध कौशल का अंतरराष्ट्रीय न्यायाधीशों के पैनल द्वारा परखा जाएगा।
प्रतियोगिता में प्रतिभागी टीमों के रणकौशल और प्रशिक्षण का प्रदर्शन किया जाएगा उनके बीच साझेदारी के बेहतरीन तौर तरीके और सैन्य तथा तकनीकी सहयोग विकसित करने के प्रयास होंगे। भारत पहली बार अंतर्राष्ट्रीय सैन्य खेलों के हिस्से के रूप में सेना स्काउट मास्टर्स प्रतियोगिता का आयोजन कर रहा है। इसके साथ ही पहली बार कोई भारतीय टीम इस प्रतियोगिता में भाग ले रही है।
आर.के.मीणा/आरएनएम/एएम/एमएस/एसके –1198
(Visitor Counter : 315
संस्कृति मंत्रालय
इतिहास की खोज से इतिहास के निर्माण तक
एएसआई की योजना ऐतिहासिक वस्तुओं की उपहार दुकानें स्थापित करने की है, जहां से लोग ऐतिहासिक वस्तुए खरीद सकते हैं
भारतीय पुरातत्व सर्वेक्षण  अपने स्मारकों में उपहार की दुकानें स्थापित करने की योजना बना रहा है, जिससे सांस्कृतिक और रचनात्मक उद्योगों को स्मारकों के साथ मिलकर काम करने का अवसर मिलेगा। एएसआई का इरादा विरासत स्मारकों के प्रति रुचि पैदा करने और उन्हें बढ़ावा देने के लिए स्मृति चिन्हों का लाभ उठाने का है।
भारतीय सांस्कृतिक शिल्प और विरासत के संरक्षण तथा विकास के लिए रुचि एवं मान्यता बढ़ाने और इनसे संबंधित कारीगरों तथा उनके समुदायों की आजीविका को बनाए रखने के लिए एएसआई ने www.eprocure.gov.in और www.asi.nic.in पर रुचि की अभिव्यक्ति  जारी की है। ईओआई पर 84 स्मारकों की पूरी सूची उपलब्ध है।
पिछले दो वर्षों से एएसआई राष्ट्रीय महत्व के स्मारकों पर उच्च गुणवत्ता वाली स्मारिका दुकानें चलाने की नीति पर विचार-विमर्श कर रहा है। स्मारिका दुकानों से आगंतुकों को ऐसा अनुभव मिलेगा, जिससे वे अपनी विरासत से जुड़ सकेंगे। इन स्मारिका वस्तुओं में वास्तुशिल्प टुकड़े, महत्वपूर्ण मूर्तियां, एक जिला एक उत्पाद  का समावेश और पुरातन मूल्य की कलाकृतियों सहित स्मारिका स्थलों की अंकित की गई विशेषताओं वाली प्रतिकृतियां शामिल होंगी। इन प्रतिकृतियों के अलावा, यह स्मारिका दुकान रचनात्मक विचारों के लिए एक मंच के रूप में काम कर सकती है जहां शिल्पकार, कारीगर, कॉर्पोरेट समूह, बुटीक निर्माता और स्टार्टअप उन वस्तुओं के निर्माण में भाग ले सकते हैं। इसमें भारतीय संस्कृति की सीधी झलक दिखेगी।
यह सार्वजनिक सुविधा पहले एएसआई द्वारा प्रकाशन काउंटर के रूप में प्रदान की जाती थी। यह प्रकाशन काउंटर अब आम जनता के लिए पहले से अधिक बहुआयामी पेशकश के रूप में विकसित होगा, जहां स्मारक को बेहतर ढंग से समझने में अकादमिक मदद के साथ एएसआई द्वारा स्मृति चिन्ह के दायरे को परिभाषित किया जाएगा।
इस रुचि की अभिव्यक्ति  में एएसआई का इरादा एक साधारण उपहार की दुकान से परे है जो केवल मैग्नेट और स्मारिका मग बेचता है। इसके बजाय इच्छुक पार्टियों को प्रौद्योगिकी और ऐतिहासिक तकनीकों का उपयोग करके कहीं अधिक रोमांचक पेशकशों की कल्पना करने के लिए प्रोत्साहित किया जाता है जो क्षेत्रीय रूप से महत्वपूर्ण और विश्व स्तर पर प्रासंगिक हैं। इसमें एक जिला एक उत्पाद  उत्पादों सहित प्रतिकृतियां बनाने के लिए 3डी प्रिंटिंग के उपयोग से लेकर प्राचीन और मध्यकालीन भारत के पुराने खेलों के पुनर्विकास तथा पैकेजिंग तक शामिल है, जिससे सुविचारित स्मृति चिन्हों की प्रासंगिकता का विस्तार हो सकता है।
रुचि की अभिव्यक्ति के लिए लिंक नीचे दिया गया है :
www.eprocure.gov.in और www.asi.nic.in.